ගාල්ල සිට බෙලිඅත්ත බලා ධාවනය වූ සීඝ්‍රගාමී දුම්රියේ යතුරුපැදිකරුවෙක් ගැටීමෙන් සිදුවූ අනතුරකින් පුද්ගලයෙකු ජීවිතක්ෂයට පත්ව තිබෙනවා.ගාල්ල, තලාපිටිය ප්‍රදේශයේ දුම්රිය හරස් මාර්ගයකදී ඊයේ (09) රාත්‍රියේ මෙම අනතුර සිදුව ඇති බවයි අප වාර්තාකරු පැවසුවේ.අනතුරෙන් මියගොස් ඇත්තේ ගාල්ල, තලාපිටිය ප්‍රදේශයේ පදිංචි 52 හැවිරිදි පස්දරු පියෙක්.මරණය සම්බන්ධයෙන් වන පශ්චාත් මරණ පරික්ෂණය අද (10) දින පැවැත්විමට නියමිත අතර මළ සිරුර කරාපිටිය රෝහලේ මෘත ශරීරාගාරයේ  තැන්පත් කර තිබෙනවා.